Հայաստանը Կլինինգրադ-2 դարձնելու գործընթացը սկսելուց հետո արդեն, երբ Հայաստանի համար թերևս անհավանականի շարքում է հետդարձի ճանապարհը, հատկապես, որ Արևմուտքն արդեն «ցտեսություն» է ասում պաշտոնական Երևանին, Ռուսաստանն անցել է մխիթարանքներին, որոնցից առաջինը հնչեց երեկ ՌԴ վարչապետ Դ. Մեդվեդևի բերանով: Վերջինս փոխվարչապետի հետ ունեցած հանդիպման ժամանակ հայտարարել է. «Ողջունելի է, որ Հայաստանը հայտարարել է Մաքսային միությանը միանալու իր որոշման մասին. «Մենք Մաքսային միության, Միասնական տնտեսական տարածքի ստեղծման հենց սկզբից ասել ենք, որ այս նախագիծը բաց է մեր բոլոր գործընկերների և նախ և առաջ ԱՊՀ գործընկերների համար: Մենք անկասկած աջակցում ենք մեր հայ գործընկերների' ՄՄ-ի միանալու որոշմանը: Մենք չափազանց սերտ տնտեսական հարաբերություններ ունենք Հայաստանի հետ, էլ չեմ խոսում քաղաքական և այլ կապերի մասին: Իրականացվում են համատեղ նախագծեր, և, իհարկե, Մաքսային միությանն անդամակցելը Հայաստանին հավելյալ հնարավորություններ կընձեռի»: